Fl-1 ta' Ottubru 2015, il-Kunsill adotta deċiżjoni li tapprova, f'isem l-UE, il-konklużjoni ta' protokoll tad-WTO li jistabbilixxi ftehim għall-faċilitazzjoni tal-kummerċ. L-għan tal-ftehim huwa li jiġu simplifikati u modernizzati l-proċeduri għall-moviment ta' merkanzija, inklużi l-proċeduri ta' importazzjoni u esportazzjoni. L-għan huwa li negozji iżgħar jingħataw għajnuna biex jisfruttaw l-opportunitajiet ta' esportazzjoni u biex tiġi ffaċilitata l-parteċipazzjoni fil-kummerċ internazzjonali tal-pajjiżi li qegħdin jiżviluppaw. Deċiżjonijiet ta' Bali F'Diċembru 2013, il-membri tad-WTO kkonkludew negozjati dwar ftehim għall-faċilitazzjoni tal-kummerċ f'konferenza ministerjali tad-WTO f'Bali, bħala parti minn "Pakkett ta' Bali" usa' ta' miżuri kummerċjali. F'konformità mad-deċiżjoni li ttieħdet f'Bali, f'Novembru 2014 il-Kunsill Ġenerali tad-WTO adotta protokoll emendatorju li jdaħħal il-ftehim il-ġdid fl-anness 1A tal-Ftehim ta' Marrakesh li jistabbilixxi d-WTO. Il-protokoll infetaħ għall-aċċettazzjoni mill-membri tad-WTO. Faċilitazzjoni tal-kummerċ Il-ftehim għall-faċilitazzjoni tal-kummerċ għandu tliet taqsimiet tinkludi dispożizzjonijiet biex jitħaffu l-moviment, ir-rilaxx u l-iżdoganar ta' merkanzija, inkluża l-merkanzija fi tranżitu. Tistabbilixxi wkoll dispożizzjonijiet għall-kooperazzjoni doganali. tinkludi dispożizzjonijiet għal trattament speċjali u differenzjali li jippermettu lil pajjiżi li qed jiżviluppaw u lil dawk l-inqas żviluppati jiddeterminaw meta ser jimplimentaw dispożizzjonijiet individwali tal-ftehim u jispeċifikaw dawk li jeħtieġu assistenza teknika u appoġġ għall-bini tal-kapaċità. tinkludi dispożizzjonijiet li jistabbilixxu kumitat permanenti dwar il-faċilitazzjoni tal-kummerċ fid-WTO, u jeħtieġu li l-membri jkollhom kumitati nazzjonali sabiex jiffaċilitaw il-koordinazzjoni domestika u l-implimentazzjoni tad-dispożizzjonijiet tal-ftehim. Tistabbilixxi wkoll xi dispożizzjonijiet finali. Negozjati In-negozjati tad-WTO dwar il-faċilitazzjoni tal-kummerċ bdew f'Lulju 2004 fuq il-bażi ta' impenn li jiġu ċċarati u mtejba diversi artikoli tal-Ftehim Ġenerali tal-1994 dwar it-Tariffi u l-Kummerċ bil-ħsieb li jitħaffef aktar il-moviment, ir-rilaxx u l-iżdoganar ta' merkanzija, inkluża merkanzija fi tranżitu. Barra minn hekk, il-mandat irrefera għal dispożizzjonijiet għal kooperazzjoni effettiva bejn l-awtoritajiet doganali jew kwalunkwe awtorità xierqa oħra dwar kwistjonijiet ta' faċilitazzjoni tal-kummerċ u ta' konformità doganali. Il-passi li jmiss Il-ftehim għall-faċilitazzjoni tal-kummerċ ser jidħol fis-seħħ ladarba żewġ terzi mill-membri tad-WTO jkunu lestew il-proċessi domestiċi ta' ratifika tagħhom. Id-deċiżjoni ttieħdet mingħajr diskussjoni f'laqgħa tal-Kunsill Kompetittività. Protokoll li jemenda l-Ftehim ta' Marrakexx li jistabbilixxi l-Organizzazzjoni Dinjija tal-Kummerċ (6040/15) Protokoll li jemenda l-Ftehim ta' Marrakexx li jistabbilixxi l-Organizzazzjoni Dinjija tal-Kummerċ (6041/15) Protokoll li jemenda l-Ftehim ta' Marrakexx li jistabbilixxi l-Organizzazzjoni Dinjija tal-Kummerċ (6043/15) Ara l-paġna tal-laqgħa